Nortjé glo positief getoets vir Covid-19 | Netwerk24
Anrich Nortjé is positief vir die koronavirus getoets. Foto: Gallo Images
Nortjé en sy nasionale spanmaat Kagiso Rabada het verlede week aangekom in Indië, waar hulle vir die Delhi Capitals in die Indiese Premierliga (IPL) speel. Sedertdien is hulle in kwarantyn.
Cricbuzz het berig dat Nortjé negatief getoets is toe hy in Indië aangekom het, maar later positief getoets is. Hy is asimptomaties en sal binnekort weer getoets word.
Hy sou Woensdag by die res van sy span aangesluit het, maar dít is nou vir eers op ys vanweë sy positiewe toets.
Hy sal nou vir 'n verdere tydperk moet isoleer en daarna twee keer negatief moet toets voordat hy hom by sy span kan aansluit.